Apja holland, míg anyja német, ezért mind a két ország útlevelével rendelkezik. 2020. augusztus 25-én Joachim Löw meghívta a német labdarúgó-válogatott keretébe, amely a szeptember 3-i Spanyolország és a szeptember 6-i Svájc elleni Nemzetek Ligája mérkőzésekre készül. A spanyolok ellen be is mutatkozott, gólpasszal. 2021. május 19-én bekerült a 2020-as labdarúgó-Európa-bajnokságra utazó 26 fős német keretbe. Június 7-én Lettország elleni 7–1-re megnyert felkészülési mérkőzésen megszerezte első válogatott gólját. Június 19-én megszerezte második válogatott gólját a Portugália elleni Európa-bajnokság csoportkörének második fordulójában, melyet 4–2-re nyertek meg.